Kethrin Ashton: Kosova dhe Serbia duhet të bashkëpunojnë në rrugën drejt BE-së
Shefja e politikës së jashtme të BE vizitoi Kosovën pas vizitës në Beograd
Përfaqësuesja e lartë për politikë të jashtme e Bashkimit Evropian, Catherine Ashton, tha sot se Kosova dhe Serbia duhet të jenë pjesë e Bashkimit Evropian dhe bashkëpunimi rajonal është thelbësorë për realizimin e këtij synimi. Ajo i bëri këto komente në kuadër të vizitës së saj në Kosovë, gjatë së cilës me mikpritësit e saj, ka diskutuar rrugën që duhet të ndjekin vendet e rajonit drejt anëtarësimit në Bashkimin Evropian. Ajo tha se integrimi i Kosovës është pikëpamje e përbashkët që duhet të shndërrohet në realitet.Në një konference për gazetarë në Prizren, së bashku me kryeministrin e Kosovës, Hashim Thaçi, ajo tha se është biseduar për shqetësimet rreth liberalizimit të vizave, marrëdhënieve tregtare me Bashkimin Evropian, dhe rolin e Misionit të Bashkimit Evropian për policinë dhe drejtësinë, ndërsa vuri theksin në bisedimet që janë duke u zhvilluar më ndërmjetësimin e kabinetit të saj ndërmjet Kosovës dhe Serbisë. “”, tha zonja Ashton. Ajo erdhi në Kosovë nga Beogradi ku qëndroi në ditën kur autoritetet e atjeshme, arrestuan ish komandantin e serbëve të Bosnjës Ratko Mladic. Arrestimi i tij nga autoritetet serbe, komentohet si mënjanim i pengesës kryesore drejt statusit të vendit kandidat për anëtarësim në Bashkimin Evropian. Zonja Ashton tha se ky arrestim është një moment i rëndësishëm për Serbinë. “”, tha zonja Ashton. Kryeministri i Kosovës Hashim Thaci tha ndërkaq se bashkëpunimi dhe fqinjësia e mirë ndërmjet Kosovës dhe Serbisë, hapin të ardhmen e sigurt evropiane të të dyja vendeve. ““E ardhmja evropiane e Serbisë nuk varet dhe nuk lidhet me emrin e Ratko Mladiqit, por me sjelljen evropiane të Serbisë në raport me Kosovën”, tha kryeministri Thaçi, Zonja Ashton gjatë ditës vizitoi edhe Misionin e EULEX-it duke bërë thirrje për mbështetje ndaj tij. “”, tha zonja Ashton. EULEX-i me rreth 2 mije policë, gjykatës e prokurorë është misioni më i madh në historinë e Bashkimit Evropian.